Secret Invasion (minisarja)
Jaksot

| № | Nimi | Ohjaus | Käsikirjoitus | Julkaisu |
| --- | --- | --- | --- | --- |
| 1 | Elpyminen (engl. Resurrection) | Ali Selim | Kyle Bradstreet ja Brian Tucker | 2023-6-2121. kesäkuuta 2023 |
Moskovassa, skrullikenraali Talos saa kiinni skrullin, joka oli Everett Rossiksi naamioituneena tappanut CIA-agentti Prescodin. Talos ja Maria Hill kutsuvat Furyn S.A.B.E.R.:n avaruusasemalta takaisin Maahan. Talos paljastaa olevansa karkotettu skrullien neuvostosta, jonka uusi jäsen Gravik järjesti terrori-iskuja voidakseen ajaa valtiot ydinsotaan, ja ihmiskunnan tuhouduttua vallata Maan skrullien uudeksi kotiplanteetaksi. Yhdysvaltain presidentti James Ritson kuulee Furyn paluusta Maahan, ja lähettää James Rhodesin etsimään ja palauttamaan hänet avaruusasemalle. SIS:n agentti ja Furyn vanha ystävä, Sonya Falsworth, on myös Moskovassa, ja yrittää tarjota hänelle apuaan. Mutta syyllisyyttä tunteva Fury haluaa pysäyttää skrullit itse. Salakuunneltuaan Falsworthin ja SIS:n johtajan, Derrik Weatherbyn, keskustelua, Fury ja Talos löytävät ”Vasily Poprishchinin”, jolta Taloksen ja Sorenin tytär, G’iah, osti likaisia pommeja Gravikille. Taloksen kerrottua että Gravik oli vastuussa Sorenin taannoisesta kuolemasta, G’iah paljastaa Yhtenäisyyden päivälle suunnitellun pommi-iskun yksityiskohdat. Mutta Fury, Hill ja Talos epäonnistuvat pommi-iskun estämisessä, ja Furyksi naamioitunut Gravik ampuu Hillin. 
| 2 | Lupauksia (engl. Promises) | Ali Selim | Tarina: Brian Tucker Käsikirjoitus: Brant Englestein ja Brian Tucker | 2023-6-2828. kesäkuuta 2023 |
Vuonna 1997, Fury värväsi skrullit toimimaan vakoojinaan Maassa, kunnes näille löytyisi uusi koti. Nykyhetkessä, Talos paljastaa Furylle, että Maahan oli asettunut yhteensä miljoona skrullia. Maailman syyttäessä Yhdysvaltoja pommi-iskusta, Gravik tapaa skrullien neuvoston jäsenet, jotka ovat korvanneet muun muassa Britannian pääministeri Pamela Lawtonin, Naton pääsihteeri Sergio Caspanin sekä FXN Newsin uutistenlukija Chris Stearnsin, ja taivuttelee nämä ylentämään hänet uudeksi kenraaliksi. ”Shirley Sagar” vastustaa tätä ja järjestää Talokselle tapaamisen Gravikin kanssa. Fury tapaa Lontoossa Rhodesin ja selittää tilanteen, mutta menettää everstin arvonimensä, Rhodesin syyttäessä häntä Moskovan tapahtumista ja Hillin kuolemasta. Falsworth kuulustelee skrulli Brogania, joka paljastaa Daltonin tutkijapariskuntana esiintyvien skrullien rakentavan laitetta, joka tekisi skrulleista voimakkaampia. G’iah saa tietää skrullien tutkineen muiden avaruusolentojen DNA:ta, ennen kuin auttaa Gravik vapauttamaan ja tappamaan ”Broganin”. Fury palaa kotiin vaimonsa, Priscilla Davisin, luokse, joka on oikeasti skrulli nimeltä Varra. 
| 3 | Petetty (engl. Betrayed) | Ali Selim | Roxanne Paredes ja Brian Tucker | 2023-7-55. heinäkuuta 2023 |
Gravik esittelee ”Daltonien” laitteen neuvostolle, ja käyttää sen avulla itseensä Extremistä, sekä Jotunheimin jääpedon, Grootin ja Cull Obsidianin DNA:ta, tullakseen superskrulliksi. Hän lähettää myös kolme skrullia, Pagonin, Beton ja Zirksun, soluttautumaan Kuninkaalliseen laivastoon ja tekemään sukellusveneellä ohjusiskun YK:n delegaation lentokoneeseen. Talos tapaa hänet ja uhkaa paljastaa skrullien olemassaolon koko maailmalle, mutta Gravik esittelee uusia voimiaan ja uhkaa Talosta G’iahin tappamisella. G’iah kertoo salaa Talokselle iskusta, ja Fury saa Falsworthin avulla selville laivaston päällikön, kommodori Robert Fairbanksin, osoitteen. Fury ja Talos uhkailevat Fairbanksiksi naamioitunutta skrullia, joka provosoi Taloksen ampumaan hänet. G’iah tutkii vankina olevan oikean Fairbanksin muistoja ja kertoo isälleen koodisanan, jolla peruuttaa isku. G’iah yrittää paeta, mutta Gravik, joka oli jo jonkin aikaa epäillyt häntä vakoojaksi, ampuu häntä. Varra käy salaa hakemansa tallelokeroilta käsiaseen ja yrittää itse solmia tapaamisen Gravikin kanssa, mutta puhelimesta kuuluu Rhodesin ääni, joka kieltäytyy. 
| 4 | Rakastettu (engl. Beloved) | Ali Selim | Brian Tucker | 2023-7-1212. heinäkuuta 2023 |
G’iah oli Gravikin tietämättä tehnyt itsestään myös superskrullin, ja parantuu ampumahaavastaan. Hän palaa isänsä luokse, mutta ei hyväksy tämän ajatusta siitä, että skrullien pitäisi edelleen toistaiseksi elää Maassa ihmisiksi naamioituneina. Varra tapaa St. Jamesin kirkossa Raavan, Rhodesiksi naamioituneena olleen skrullin, joka käskee tappamaan Furyn. Fury salakuuntelee heitä ja kyseenalaistaa myöhemmin vaimonsa uskollisuuden. Varra säästää Furyn hengen, osana lupaustaan sairauteen kuolleelle oikealle Priscillalle. Tämän jälkeen Fury murtautuu Rhodesin sviittiin uhkaillakseen Raavaa, joka itse uhkailee Furya valvontakamerakuvilla Furyksi naamioituneesta Gravikista ampumassa Hillin. Ritson saapuu Englantiin neuvottelemaan venäläisten kanssa. Raavan antamien tietojen avulla, Gravik kätyreineen hyökkää saattueen kimppuun ja käyttää avoimesti superskrullin voimiaan. Raavaan jäljittimen asettanut Fury saapuu Taloksen ja brittiläissotilaiden kanssa paikalle, ja he pelastavat tajuttoman Ritsonin tämän autosta. Mutta Talos haavoittuu ja Gravik tappaa hänet. 
| 5 | Elonkorjuu (engl. Harvest) | Ali Selim | Michael Bhim ja Brian Tucker | 2023-7-1919. heinäkuuta 2023 |
Pagon alkaa kritisoida Gravikin toimintatapoja, ja osa muista skrulleista yrittää jopa tappaa Gravikin, joka vastaa tähän tappamalla Pagonin, Beton ja Zirksun. Fury kohtaa Raavan, joka on jo lähettänyt valvontakamerakuvat Hillin kuolemasta uutisiin. Paettuaan, Fury tapaa G’iahin, joka kertoo Gravikin etsivän ”Elonkorjuuta”. Falsworth paljastaa Weatherbyn skrulliksi, ja saa tältä selville ”Daltoneiden” piilopaikan. Raava paljastaa Gravikin käskemänä Ritsonille ”Uuden Skrulloksen” sijainnin, uskotellen skrullien olevan venäläisten liittolaisia, ja kehottaa määräämään ohjusiskun sinne. Gravik lupaa Furylle perua iskun, jos saa ”Elonkorjuun” haltuunsa. G’iah ja Varra polttohautaavat Taloksen ruumiin, ja selviävät myös Gravikin sotilaiden hyökkäyksestä. Fury pakenee Rick Masonin avulla Suomeen, missä hän tapaa Falsworthin, joka on nyt SIS:n virkaa tekevä johtaja. He noutavat Furyn paikallisesta valehautakivestä ”Elonkorjuun”, joka paljastuu näytepulloksi täynnä Kostajien DNA-näytteitä. Lisäksi Fury ottaa valehautaholveista nahkatakkinsa ja silmälappunsa, valmistautuen kohtaamaan Gravikin. 
| 6 | Koti (engl. Home) | Ali Selim | Kyle Bradstreet ja Brian Tucker | 2023-7-2626. heinäkuuta 2023 |
Fury kohtaa Gravikin Uudessa Skrulloksessa ja antaa tälle Elonkorjuun, jos tämä jättää Maan rauhaan. Gravik kieltäytyy ja käyttää Elonkorjuun sisältämiä DNA:ita itseensä. Fury paljastuu naamioituneeksi G’iahiksi, joka saa samat voimat ja pitkän taistelun päätteeksi tappaa Gravikin. Raava saa taivuteltua Ritsonin määräämään ydinohjusiskun Uuteen Skrullokseen ennen kuin Falsworth huiputtaa hänet evakuoimaan Ritsonin. Oikea Fury saapuu sairaalaan ja Falsworthin avulla yrittää kertoa Ritsonille totuuden. Raava yrittää ottaa Falsworthin aseen, mutta Fury ampuu hänet. Ritson peruu iskun ja G'iah vapauttaa kaikki skrullien ihmisvangit, mukaan lukien oikean Rhodesin ja Rossin. Mutta Ritson esittää kongressille uuden hätälain, joka toteaa kaikki Maan ulkopuoliset olennot vihollistaistelijoiksi, jolloin ihmiset eri puolilla maailmaa alkavat joukkomurhaamaan skrulleja tai skrulleiksi luultuja henkilöitä. Falsworth lupaa G’iahille auttavansa suojelemaan skrulleja, jos nämä auttavat SIS:ää. Fury varoittaa Ritsonia hätälain seurauksista ennen kuin palaa S.A.B.E.R.:n avaruusasemalle edesauttamaan rauhanneuvotteluja kriiden ja skrullien välillä. Varra lähtee myös joksikin aikaa avaruusasemalle, auttaakseen neuvottelujen aloittamisessa.